นักลงทุนแห่ซื้อกองทุน4วันกว่าพันล.
นักลงทุนแห่ซื้อกองทุนงานมหกรรมลดภาษีนาทีสุดท้าย 4 วัน รวม 1,167 ล้านบาท มูลค่าเพิ่มขึ้นกว่า 70%
28 ธ.ค. 2555

นักลงทุนแห่ซื้อกองทุนงานมหกรรมลดภาษีนาทีสุดท้าย 4 วัน รวม 1,167 ล้านบาท มูลค่าเพิ่มขึ้นกว่า 70%  รายงานข่าวจากตลาดหลักทรัพย์แห่งประเทศไทย เปิดเผยว่า งานมหกรรมลดภาษีนาทีสุดท้ายด้วย LTF-RMF ซึ่งจัดโดยโครงการให้เงินทำงานผ่านกองทุนรวม โดยตลาดหลักทรัพย์ฯ สมาคมบริษัทจัดการลงทุน และบริษัทหลักทรัพย์จัดการกองทุนรวม เมื่อ 20-23 ธ.ค. ที่ผ่านมา ตลอด 4 วัน มีจำนวนธุรกรรมถึง 8,271 รายการ คิดเป็นมูลค่าลงทุน 1,167 ล้านบาท  ในจำนวนนี้เป็นกองทุนรวมหุ้นระยะยาว (LTF) กว่า 4,800 รายการ มูลค่า 485 ล้านบาท รองลงมาคือ กองทุนรวมเพื่อการเลี้ยงชีพ (RMF) กว่า 2,900 รายการ มูลค่า 276 ล้านบาท และกองทุนประเภทอื่นๆ กว่า 500 รายการ มูลค่า 406 ล้านบาท โดยจำนวนธุรกรรมเพิ่มขึ้นกว่า 30% จากปีก่อนหน้า ขณะที่มูลค่าลงทุนเพิ่มขึ้นถึงกว่า 70%